6

ISIGIDIMI SAMAXOSA, OCTOBER 1, 1877

akanazo, nokuba akaswele nto nokuba uswele. Uya- kupatwa ngaluhlobo lunye ngabo bazalwane.

Yonke ke lento yenziwa ngamalungu onke ngexa asapilile amane enentwana ayihlanganisayo eyakuyiposa e-Bankeni elindele lomini injalo (yesifo.)

Ngapandle koko bamanyene njengaba zalwane bavelane banyamekelane ukulumkisana ezihendweni zokube yelisela ebubini nase kwenzakaleni &c.

Manditi ukugqibela bahlobo bam, niyazi kuti kwa- kuxelwa inkomo iti yakugqitywa ukuhlinzwa imana ukukutshwa izito iti enye indoda itwale esinye iti enye itwale esinye, ukuze ibe lula ukusiwa endlwini yonke ; kanjalo ingasindi bantu, nokuze ipele kuhle entla paya ingagqibi indlu yonke : ke uti u-Davide umteto we Nkosi ubanzi kakulu ; manditi ngokufutshane, kaukangele abanye banga ma Tempile Enene, batate esinye isito ke, abanye ngabancedana xa omnye esebunzimeni besifo, xa angena kuzi nceda mhlaumbi akanaye nomhlobo kweli lizwe; sesinye ke isito eso &c., boda babe nokuyifika indawo ekufuneka umntu eyifikile ukuze abe uyamtanda Umdali wake. Watsho ; “ Ndininika umteto omtsha nize nitandane, bayakwazi bonke ukuba ningabam xa nitandanayo.” Nditi ezindawo zilinga lonto yoda ilingeke exesheni. *Umonde* nto zakowetu!

D. Mzamo.

IZINTO NGEZINTO.

E-Colesberg kuko umntu obulcwe kukutshaya kakulu umya.

E-Natal kuko umlungu odliwe £10 ngokusuka atengise utywala kumntu ontsundu.

Ngase Richmond umfo abati ngu Mr Piet du Plessis utyale imiti emakulu mane emhlabeni wake.

U-Mr. Innes Imantyi yase Qonce kuvakala ukuba uza kushenxiselwa e-Worcester, endaweni yake kuza u-Mr. Judge.

UCINGO ngoku seluye kuma nge Butterworth e-Gcuwa. Imali yokutumela kona yi 2s 6d ngamazwi amashumi mabini.

E-Killimane.—Incwadi ezivela e-Killimane ziti nonyaka nje umdlala kona. Kuko ukoyikela ukuba baninzi eya kubabulala.

E-Graaff Reinet.—Umxosa abati ngu Hans ufakwe etolongweni ngetyala lokubulala umfazi wake. Umgibisele ngelitye bebengxolisana.

E-Uniondale kute kusilwa umntu omhlope no- ntsundu wabulawa omhlope. Lowo ufileyo ubenomfazi nabantwana abasixenxe.—*Herald.*

U-Ngangelizwe utumele unyana wake ukuba aye kufunda kwisikolo sase Mgwali. Siyatemba ukuba nezinye inkosana ziya kuyi landela lonto.—*Alice Times.*

Ukutakata.—E-Tora ngakwa Major Elliott kuko umfo ekutiwa wabulala abanye ababe betwe ngumbane. Indlu yake iraulwe yatshiswa naye wahlatywa ngezikali wabulawa.—*Alice Times.*

Elinye lamapepa ase Queenstown liti kusand’ ukulwa abantu baka Anta nabaka Visi, isizatu kukuxabana kwabantwana. Kwelinye icala kubulewe abantu abatatu, babaninzi abanenduma.

U-Rev. Mr. Venter.—Umfundisi wama Bulu e-Bethuli uzenze into yokuhlekisa. Uti abanye abafundisi bafundisa imfundiso eziposisekileyo—ezinje ngokushumayela Ilizwi kubahedeni!—*Alice Times.*

Elinye lamapepa amangesi liti isoda xa yenziwe intlama yabekwa kwindawo etshileyo asikuko nokuba iyanceda. Kufuneka ukuba ati umntu akuyi qaba esilondeni ayigqume ngelapi elimanzi, aze aman’ ukulinyela side sipole.

Umfo abati ngu Paul unikwe inyanga ezintatu etolongweni ngokuba intsiba zenciniba ezilishumi elinesitandatu e-Middleburg. Abafuyi benciniba kulamacala ase Uitenhage bayakala kakulu ngokubiwa kwentsiba zabo ngabantsundu.

Ngenyanga ka July abantsundu abafike kwele Diamond bevela kwezinye indawo babe 2, 93. Beze kufuna umsebenzi. Isiqingata sabo ngabe Sutu. Kubonakala ukuba inani labasebenzi liza kuba lininzi kakulu lide lidlule. Abangafumani msebenzi kona baya kufika uwodwa kule koloni.

Obuleweyo—Ngakwa Mr Finlayson e-Uitenhage kubuye kwabulawa omnye umntu. Ngumzulu ekufikwe elele wahlatywa wafa kwalapo. Amapolisa afike kusitiwa ubalekile umbulali weza ngase Uitenhage. Usafunwa ngawo nama Zulu amane.

Amapepa ase Bayi ati kulomacala kuke kwalwa Amazulu nama Xosa kwako omnye obulawayo. Ku- de kwaya kulamla amapolisa, abamba abane abona bebezintloko. Kutiwa kulungiselelwa ukuze ibuye ivuswe lonto ngomhla wokuqala ka October.

Kumatyala abetetwa e-Uitenhage pambi ko Mgwebi u-Denyssen bekuko nelika Nekoni ekwakuke kwavakala ukuba ubulele Umlungu ngomhla 12 ka May. Ebungqineni kubonakele ukuba wambulala besilwa kengoko abambadanga. U-Mgwebi umnike iminyaka elishumi etolongweni esebenza nzima.

Irafu Yezinja.—Abagcini mzi wase Qonce bayazisa ukuba wonke umntu onenja uyakuva kuyibika kwisandla salomzi, aze arole isheleni ezimbini ngenja ukuyi rafela. Kufuneka kanjalo ukuba zonke zibe nento emqaleni ekubalwe kuyo igama lomnini nja Engenalo elogama iya kubulawa ngendlela abaya kuyi misela abapatimzi.

F-Rini kuko isiumbu somntwana ontsundu esi- funyenwe singcwatywe ngase ndlwini. Ingcwaba libe lisidibi, sabonakala isidumbu ngokusuka sipandwe yinja. Kubikwe kwizipata mandla. lati lakufika igqira labona ukuba uzelwe epilile. Unina ufunyenwe wati akubuzwa wavuma ukuba umzele epilile umntwana kodwa wafa kwakamsinya emva koko. Elotyala lisa pengululwa.

Elinye lamapepa ase Queenstown liti “ abantsundu baya hluma kwizinto zokukanya. Omnye wabo ute akupuma u-Mr Jacobs evenkileni yake waya kunqika into yokuhlala imali. Ungene umnini venkile esayirola, wasuka umnene wangxola into engapele ndawo, wati u-Mr. Jacobs akalilo nene ukude amranele. Ute noko kunjalo wanikelwa ezandleni zedindala.

U-Mr Blencowe utumele kumapepa ase Natal incwadi ebonisa ukuba umkosi ka Cetywayo ungama buto amashumi mabini anamane, oko kukuti ungamadoda 36.550. Kwelonani amawaka amatatu ngamaxego angasenamsebenzi mkulu. Amawaka amane—lamabuto kutiwa ngama “panginyama,”—asengabantwana. Amadoda aqinileyo ke ngoko okulwa akumawaka angamashumi amatatu.

U-K J. Ɓ. asazi ukuba waengabonanga na *Esigidimini* ukuba asiyi kushicilela ncwadi ingabalwanga *ngokuzeleyo* igama lombali wayo. Incwadi ezinjalo kade sisazisa ukuba aziyi kungena apa. Enye indawo isicelo sabaguquli be Zibalo siti makati onesikalazo awaxele amazwi ati akalunganga axele nendlela afanele ukubekwa ngayo. Incwadi ezingenayo londawo, ezenza isigwebo zinganiki mazwi okulinganisela, asisayi kuzishicilela.

E-Natal kuko into esisixaki. Umlungu otile wave hamba kwelama Zulu wabulawa sisicaka sake U-Cetywayo wasizisa e-Natal eso sicaka ukuba size kohlwavwa ngemiteto yama Ngesi. Sati sakufika kwabonakala ukuba asinakohlwayelwa umntu obulewe kwelama Zulu Sabuya ke sasiwa ku Cetywayo ukuba aye kusohlwaya yena Usuke yena akayipendula londawo. Kekaloku abamisimiteto base Natal bafun’ ukwazi ukuba ude wapelela pina lomntu, nokuba kungenziwa nina.

Ikuba elihlaba imiqela emine.—E-Malmesbury ngase Kapa kusand’ukulingwa ikuba lawenziwe ngu Mr. Howards elenza imiqela emine ngaxesha nye. Omnye umfo obekona uti, “ ukuba kuza kulinywa umhlaba ongekalungiswa kakuhle, ekunqabileyo ukuba ulinywe elona kuba lilungileyo lelenza umqela omnye; kodwa ukuba intsimi ikumhlaba olungileyo, osekukafuti ulinywa, asikuko nokuba lilungile elikuba lenza imiqela emine.

Abantsundu e-Kimberley.—Apakwele Diamond kuko iqela elikulu labantsundu abangasa funi kubuyela emakaya. Sebemile apa, batshata abafazi ezityalikeni, baka ityalike zokutshatela. Abantsundu xa sikangela ubuze babo, singati banenyameko engapezu kweyomntu omhlope ekwakeni ityalike. Banendlu ezimbini zokubedeshela e-Kimberley, inye e- Dutoits Pan. Inkonzo zabo zihanjiswa ngokuzola okukulu. Ngenye isabata endandiyile ndafika ndakuncoma ukuvuma kwabo kwanentshumayelo *nemitandazo.—News.*

E-Natal.—U-Mr. Joyce omnye wabongameli aba- ntsundu e-Maritzburg e-Natal uti ukubala ngabantsundu :—“ Kuko abantsundu abakumashumi amahlanu abakulele kulomzi. Ababantu sebenokuwaqonda amasiko okukanya. Ngokoke bayanxila bebe. Ontsundu xa angekafundi utembekile ulungile, kodwa uti akuhlangana nabamhlope isimilo sake sibe yenye into. Amadoda abantsundu akulo mzi angamawaka amatatu, amhlope aliwaka elinamakulu mane. No- koke elona nani likulu lamanxila lelabamhlope. Kwezinyanga zintandatu zidluleyo abamhlope ababe- nxilile babe 87, abantsundu 11.”

Umbali otile oncwadi ikwelinye lamapepa ase Queenstown uti eteta ngokumiselwa kuka Mr. P. Masiza ebufundisini, “ Kuya kufuneka ukuba azinikwe izibabalo ezifuneka kulomsebenzi wobupristi— okwangoku uyedwa, akuko wumbi untsundu unamandla obupostile okunika imitendeleko.” Kubonakala ukuba lombali akazi ukuba baliqela abanye abantsundu abangapandle kuka Mr. Masiza abanalo igunya lokunika imitendeleko, abanje ngo Mr. Pamla no Mr. Lwana no Mr. Mzimba nabanye. Ukuba uteta ukuti u-Mr. Masiza ukupela konokwenjenjalo kwelo- hlelo akulo ingavakala lonto kodwa ukuti ukupela pakati kwabantsundu kukulahlckisa abangakwaziyo ukuhambiseka komsebenzi we Nkosi pakati kwabant- sundu. Abafundisi abantsundu ababekwe izandla bafikile kwishumi elinesitatu. Kuma Wesile odwa base sibozweni. Kulusizi ukuba bengenga pezulu, nokoke eso asisiso sizatu sokuba kutiwe mye kwapela onegunya lokunika umtendeleko.

Ezokugqibela ezivela kwa Zulu ziti kuko izizwana ezibini ezilwayo. Umfo otile obala ngalonto uti: “ Kute ekuqaleni kuka August kwesuka esinye isizwe sama Zulu saya kuvingcela esi bati sesase Sebeni esipetwe ngu Assegai. Sifike satimba, abantu bengakumbulele nto. Bate bakuva ukuba sezimkile yaputuma impi yazifumana zise sendleleni. Iqubisene imikosi wagxotwa obuze kutimba, wabuya omnye wagoduka nenkomo zawo. Nokoke kubonakala ukuba ayi kapeli lonto. U-Cetywayo akapenduli nto kuyo noko ezo zizwe zozibini zibe zimcela ukuba alamle.” Enye indawo evakalayo yeyokuba u- Somtseu ubeza kuya kucanda umda opakati kwakwa Zulu ne Transvaal.

Ukubalela kwelanga.—Kumacala onke kuka- Iwa ngokubalela kwelanga. U-Mr. P. Watermeyer, M.L.A., osand’ ukuya e-Hanover esuka e-Kapa uti kulamacala e-Bosisi asikuko nokuba kulusizi. Impahla zife kakubi. indlela ziyanuka. Inqolowa irolelwa ishumi lesheleni nge emele, umququ urolelwa 3d nge ponti. E-Richmond kufe imihlambi yegusha, abanye sebeshenxela e-Hanover apo kuse nokufumaneka amanzi nokudla. Omnye umfo obala e-Willawmore uti, Asikuko nokuba kulusizi. Akangekolwe umntu ongazibonelanga. U-Mr. De Beer obe namakulu esitoba egusha selesele nalinye; u-Mr. P. le Roux una 340 kumhlambi obu 1,40, u-Mr. D. Smith unamakulu amabini kumhlambi obungamawaka asitoba. Nangoku ke lisabalele. Baninzi abaya kutshabalala. Ingxowa yomgubo idla £5 5s umbona £3.

E-Rini kuko intombazana yelawu ebipambi kwe- mantyi ngetyala lokudlisa indlu yakwa Mr. Howarth. Ibite lentombaza a ngenye imini yaya emdanisweni wama Lawu avabuya kwada kwayimini elandelayo. Ite yakufika yangxoliswa ngu Miss. Howarth. Emva koko iye apo kuhlala into yokudlisa yayi galela ekofini. Ute akuyi punga unyana ka Howarth lokofu wakala ngokuti iyarara. Uyipungile noyise waqonda ukuba igalelwe ubuhlungu. Kuranelwe kulentombazana. Ibuziwe yavuma, yati kumzuzu ifun' ukuyenza lento ingafumani tuba, yati kuko umfo okwali Lawu osebenza ku Loliwe ote mayize idlise u-Miss. Wilmot. Kuya buleleka ukuba ingapumelelanga kweloqinga layo. Unyana ka Howarth noko ake wabambeka kakulu ngoku akase nanto. Lentombazana ngapambili yake yabanjwa isiba imisesane waza u-Mr. Howarth wacela uyise ukuba ayohlwaye. Ukususela kulomini isoloko ifuna iqinga lokubabulala, *—Penny Mail.*

Kumatyala ase Free State betuko nelika Joel obe- bambe ihashe lomnye umntu walikwela ngapandle kokuliboleka. Ute kuba ebesele nyanga ntatu etolongweni kwatiwa makahlale ezikwa ntatu esebenza nzima. Kube njalo naku Matshetsheni obebambe kwa ihashe lomnye umntu wakunqada impahla ngalo. *U-Kapina* owabulala umntu kuba esiti uyatakata unikwe iminyaka esixenxe. *U-Bosimba* ngokubeta